Eldoret

Eldoret la xe na sità del Kenya. La se cata en te la provincia de la Rift Valley a ovest de Nairobi, soto la cadena de montagne Cherengani Hills, a 2.000 metri de altitudine. El nome vien da la lengoa maasai e vol dir "fiume co le piere".

 Storia 
La sità de Eldoret la xe stà fondà e tel 1910 dove se catava la Fatoria 64, parché la xera a 64 milia da l’incrocio de Kibigori. I locali i ciamava el posto Sisibo. I fondatori i xera afrikaner dael Sudafrica e indiani che i xera vegnù su da Nakuru. El nome Eldoret el xe stà dà en tel 1912, e la ferovia par l’Uganda la xe rivà en tel 1924.
El teren fertile el ga parmeso lo svilupo de l’agricoltura (fromenton, gran, piretro, patate, fonghi) e l’alevamento (produsion de late e formaio). Le industrie pi importanti le xe quele tesili e la produsion de cuerte de lana.

 Popolasion 
I primi abitanti che se conose i xe stà i sirikwa. Dopo de lori, i maasai i sa tolto i pascoli de la zona. Dopo i maasai, i 'nandi'' i ga ocupà el teritorio.

 Sport 
I pi importanti atleti de mezofondo del Kenya i xe nati a Eldoret. A Eldoret se cata anca on sentro de la federasion de atletica del Kenya par la promosion e lo svilupo de el mezofondo.

Categoria:Sità del Kenya